Preassadieđáhus: ***Mearradoallu-dállu* / H*avbruk og gårdsbruk*. Ođđa VR čájáhus.**

Joatkkan Sara jr. vuosttaš sierračájáhussii cuoŋománu 20. beaivvis čakčamánu 24. beaivái 23 Álttá museas. Čájáhusa vuolggasadji lea mearrasámi eallin ja jurddašanvuohki.

Johan Sara jr. lea máŋggabealat dáiddár gii bargá viidát. Son buvttada sihke filmmaid, govvadáidagiid ja skulptuvrraid, muhto lea vuosttažettiin musihkkár ja šuokŋadahkki. Golbma maŋemus jagi lea son bargan govvadáidagiiguin ja skulptuvrraiguin.

Čájáhus fátmmasta málejuvvon govaid, jietnainstallašuvnnaid ja bácciid. Das lea holistalaš ovdanbuktin mii čájeha Sara eallimis buriid ja baháid, leaikkaid ja duođaid, luonddu ja mystihka. Buot lea čadnon merrii, riddui, guolásteapmái, boazodollui ja lotnolasealáhussii (Mearradollui ja dállui).

Dál lea dát čájáhus sirdojuvvon VR-projeaktan. Sihke PCas, Macas dahje VR čalbmelásiiguin sáhttá vásihit dáidaga eará dimenšuvnnas. Ođđa ja ođasmahtti lávdi ovdanbuktit dáidaga. Lea go dát boahtteáigi ? Lea goit molssaeaktun stuora, hirbmat monumentála visti dáidaga váras. Dán virtuála máilbmái sáhttá bovdet ostibiid ja oahppásiid vásihit dáidaga. Sáhttá leat fárrolagaid, humadit, árvvoštallat dáidaga ja analyseret dan ja guldalit jienaid. Lea maid vejolaš deaivat olbmuid eará guovlluin máilmmis, oahpásnuvvat, deaivvadit kultuvrraiguin, gávnnadallat, plánet deaivvadit, olgun finadit ovttas ja nie ain. Geahččal ja iskka! Dát lea njuolgut kuuula!

Rahpan/Almmuheapmi: Visualiseringssenteret i Arktis-campus Alta - <https://site.uit.no/via/> Bearjadaga 10.11.23 dii.14:00

Velkommen / buresboahtin !

Produseanta:

Johan Sara jr.

ETR -Europeantouringroute AS

Stierdna plateselskap http://stierdna.com/

[ETR.WORLD](https://etr.world/) // [ETR.TRAVEL](https://etr.travel/)

Ovttasbargoguoimmit:

Polarnatt Media
Polarnatt Film

Mana deike. Ráhkat alccet profiilla. Suohtastala!

<https://www.spatial.io/s/Mearradoallu-dallu-Hybrid-Sami-Art-Exhibition-650056889ab28d7ddccf4dbd?share=5583497566142030283>